b'\n_START_ARTICLE_\nDavid Kennedy\n_START_PARAGRAPH_\nDavid Anthony Kennedy (15. kes\xc3\xa4kuuta 1955 Washington (DC) \xe2\x80\x93 25. huhtikuuta 1984 Florida) oli nelj\xc3\xa4s Robert F. Kennedyn ja Ethel Skakelin yhdest\xc3\xa4toista lapsesta._NEWLINE_Kes\xc3\xa4kuun 6. p\xc3\xa4iv\xc3\xa4n iltana vuonna 1968 muutamaa p\xc3\xa4iv\xc3\xa4\xc3\xa4 vaille 13-vuotias David Kennedy oli yksin hotellihuoneessa katsomassa televisiosta is\xc3\xa4ns\xc3\xa4 voitokasta riemua vaalikampanjassa ja sen j\xc3\xa4lkeist\xc3\xa4 tragediaa, jossa h\xc3\xa4nen is\xc3\xa4ns\xc3\xa4 murhattiin suorassa l\xc3\xa4hetyksess\xc3\xa4. H\xc3\xa4n otti asian hyvin raskaasti ja on sanottu, ettei h\xc3\xa4n koskaan p\xc3\xa4\xc3\xa4ssyt sen yli. H\xc3\xa4nest\xc3\xa4 tuli murrosi\xc3\xa4ss\xc3\xa4 alkoholin ja huumeiden v\xc3\xa4\xc3\xa4rink\xc3\xa4ytt\xc3\xa4j\xc3\xa4. David Kennedy kuoli Demerolin ja kokaiinin yliannostukseen Brazilian Court -hotellissa vuonna 1984._NEWLINE_Saman vuoden jouluna kun h\xc3\xa4nen is\xc3\xa4ns\xc3\xa4 murhattiin h\xc3\xa4n kirjoitti kirjeen \xc3\xa4idilleen. Kirjeess\xc3\xa4 luki:_NEWLINE_En\xc3\xa4\xc3\xa4 en voi pelata jalkapalloa is\xc3\xa4ni kanssa, en uida, en ratsastaa, en telttailla h\xc3\xa4nen kanssaan. Mutta h\xc3\xa4n oli paras is\xc3\xa4 koskaan. H\xc3\xa4nest\xc3\xa4 oli minulle is\xc3\xa4ksi pitk\xc3\xa4n aikaa. Ja h\xc3\xa4n teki kuin kukaan muu tahansa is\xc3\xa4 miljoonaan vuoteen.'